גורל אחד

גורל אחד הוא שיר בביצוע הזמרת הישראלית עפרה חזה. צפנת ירון טמיר כתבה את מילותיו, ושם טוב לוי הלחין אותו. השיר בוצע לראשונה בהצגת הילדים של חזה "מלכת הקסמים", שהועלתה ב־1984, ומאוחר יותר פורסם כסינגל מאלבום הסולו התשיעי של חזה, "אדמה", שהתפרסם ב־1985. השיר נכתב בעקבות שהותם של יוצריו בחו"ל והגעגוע שלהם לארץ ישראל. השיר משקף את החוויה שלהם כישראלים השוהים בנכר עם תחושה שלכולנו יש גורל אחד משותף. ב־6 בנובמבר 2023, במלואת חודש למלחמת חרבות ברזל, התפרסמה גרסה מחודשת לשיר בשם "גורל אחד 2023", בביצוע טל סונדק ובליווי הרכב מנגני התזמורת הפילהרמונית הישראלית. לשיר נוסף בית חדש אקטואלי, שאותו כתבה כותבת השיר המקורי, צפנת ירון־טמיר. ב־1984 שם טוב לוי וצפנת ירון, שהיו נשואים באותה תקופה, ביקרו בארצות הברית. ירון סיפרה: לא התכוונו להישאר יותר מחצי שנה, אבל בזמן שהותנו שם ראינו קהילה ישראלית של מוזיקאים שניגנו שם וחיו את החלום. לא שחשבנו לעבור לגור בארצות הברית, אבל האופציה עברה לנו בלב. זו הייתה מעין חממה מזמינה. כשחזרנו לארץ, נולד לי השיר שנכתב מתוך החוויה. הוא ביטא את ההרגשה שלנו לחזור לארץ. בסופו של דבר, אותם מוזיקאים ישראלים ששהו בארצות הברית חזרו לארץ. ההרגשה שיש גורל אחד ששם אותנו כאן מהדהדת בי גם כיום. — צפנת ירון ירון הוסיפה שהלחן של לוי קדם למילים שלה, דבר שהגדיל את הסיפוק שלה מהכתיבה, מכיוון שלדבריה "לכתוב טקסט למנגינה קיימת דורש מיומנות". השיר הוצג לראשונה בהצגת הילדים המצליחה של חזה "מלכת הקסמים", שהועלתה ב־1984, ולאחר מכן פורסם כסינגל מאלבומה "אדמה" (חצי שנה לפני צאת האלבום) – השיר שולב באלבום מכיוון שהתאים לאופי שלו, שירי מולדת ואהבת הארץ. "גורל אחד" הוצג ב"פינה לשיפוטכם" של מצעד הפזמונים השבועי של רשת ג' ב־2 באוקטובר 1984. השיר זכה להצלחה והגיע בשיאו למקום הראשון ב־4 בדצמבר 1984, מקום בו שהה במשך שבועיים. בסך הכל צעד השיר במשך 15 שבועות, עד 29 בינואר 1985, אז יצא מהמצעד‏. במצעד הפזמונים העברי השנתי לשנת תשמ"ה של התחנה השיר דורג במקום ה־16, ובמצעד השנתי של גלי צה"ל הוא דורג במקום ה־11. במצעד שירי עפרה חזה, שקיימה רשת ג' ב־2010 במלאת עשור למותה, השיר הגיע למקום ה־10. ב־6 בנובמבר 2023, במלואת חודש למלחמת חרבות ברזל, התפרסם השיר "גורל אחד 2023" בביצוע טל סונדק ובליווי הרכב מנגני התזמורת הפילהרמונית הישראלית. לשיר נוסף בית חדש אקטואלי ומלא תקווה, שאותו כתבה כותבת השיר המקורי, צפנת ירון טמיר, ובו נכתב: "נחזור בקרוב, נקום מעפר, יהיה לנו טוב, הכל יצמח מחדש, יהיה לנו כוח, לשוב ולפרוח כי לא רצינו לעזוב". השיר נוצר כיוזמה של אורי אוברוצקי ושל הכפר השיקומי "עדי נגב" (שקרוב לרצועת עזה). אוברוצקי, קרוב משפחה של יושב ראש "עדי נגב" דורון אלמוג, ששניים מבני משפחתו נרצחו בטבח בכפר עזה וארבעה נחטפו (20 שנה אחרי שאיבד חמישה קרובים בפיגוע במסעדת מקסים בחיפה), סיפר: "הייתי אצל דורון בבית שבוע אחרי החטיפה, ואמרתי לו שאני רוצה לעשות משהו. לתת משהו שיהיה בגדר קרן אור, לתת תקווה. פניתי ליוצרת ירון־טמיר שנענתה לקריאתנו, ותוך לילה אחד קיבלתי את המילים החדשות". המיזם נועד "לחזק את העורף ולשמח מעט את עם ישראל בכלל ואת דיירי הכפר בפרט" בימים הקשים האלה. דורון אלמוג מסר כי "עוצמת השרשרת האנושית נמדדת ביחסה לחוליות החלשות בה", ושהשיר המחודש נועד "להפריח תקווה" ולבטא "את מה שכולנו מרגישים – גורל אחד שם אותנו כאן". אוברוצקי גם ביים את הווידאו קליפ לשיר. מופיעים בו דיירי "עדי נגב", דורון אלמוג ונגני התזמורת הפילהרמונית בביקורם בכפר. שולבו בו גם מטוסי "אל על", שהחלה בשיתוף פעולה עם "עדי נגב" שנים רבות לפני המלחמה והמשיכה בשיתוף הפעולה גם במיזם הזה. אקורדי השיר "גורל אחד" באתר Tab4u סרטון השיר "גורל אחד" באתר יוטיוב מילות השיר "גורל אחד" באתר שירונט עפרה חזה בביצוע "גורל אחד" בהופעה בנצרת עילית כחלק מההצגה "מלכת הקסמים", מתוך תוכנית בהנחיית אהוד מנור, באתר יוטיוב גורל אחד 2023, בביצוע טל סונדק והרכב מנגני התזמורת הפילהרמונית הישראלית, באתר יוטיוב, 6 בנובמבר 2023 אז צפנת ירון לוי. נדב גולדשטיין ובתו ים נרצחו על ידי המחבלים. רעייתו חן אלמוג־גולדשטיין וילדיהם אגם, טל וגל נחשבו נעדרים בתחילה, אך אחר כך התברר כי כולם נחטפו לעזה. בהמשך שוחררו, ב־26 בנובמבר 2023, במסגרת הפעימה השלישית של העסקה מול ארגון הטרור חמאס. השיר מוצג למצעד השבועי של רשת ג' ב"פינה לשיפוטכם", באתר פזמונט, בדיקה אחרונה ב־1 באוגוסט 2023 תקליט שדרים "גורל אחד", באתר סטריאו ומונו, בדיקה אחרונה ב־1 באוגוסט 2023 נתוני היצירה, באתר אקו"ם, בדיקה אחרונה ב־1 באוגוסט 2023 עופר פטרסבורג‏, במלאת חודש למלחמה: בית חדש מלא תקווה לשיר של עפרה חזה, באתר וואלה, 8 בנובמבר 2023 גורל אחד 2023, באתר יוטיוב, 6 בנובמבר 2023 "גורל אחד" בביצוע אורנה ומשה דץ, באתר יוטיוב, בדיקה אחרונה ב־1 באוגוסט 2023 "גורל אחד" בביצוע רינת גבאי וחנה לסלאו, באתר יוטיוב, בדיקה אחרונה ב־1 באוגוסט 2023 "גורל אחד" בביצוע נסרין קדרי, באתר יוטיוב, בדיקה אחרונה ב־1 באוגוסט 2023 "גורל אחד" בביצוע נרקיס, באתר יוטיוב, בדיקה אחרונה ב־1 באוגוסט 2023 "גורל אחד" בביצוע רבקה זהר ולירון לב, באתר יוטיוב, בדיקה אחרונה ב־1 באוגוסט 2023 טלי סיביאר, 10 השירים הבלתי נשכחים של עפרה חזה מכל הזמנים, באתר חדשות 13, 31 בינואר 2021 20 שנה למותה של עפרה חזה: הסיפורים מאחורי הלהיטים, באתר מעריב אונליין, 23 בפברואר 2020 "גורל אחד", באתר הספרייה הלאומית, בדיקה אחרונה ב־1 באוגוסט 2023 "גורל אחד" – עפרה חזה, באתר יוטיוב, בדיקה אחרונה ב־1 באוגוסט 2023 מיקום שיא במצעד השבועי של רשת ג' (1), באתר פזמונט, בדיקה אחרונה ב־1 באוגוסט 2023 השיר יוצא ממצעד רשת ג', באתר פזמונט, בדיקה אחרונה ב־1 באוגוסט 2023 המצעד השנתי לשנת תשמ"ה של רשת ג', באתר פזמונט, בדיקה אחרונה ב־1 באוגוסט 2023 להיטון עולם הקולנוע, 18 בספטמבר 1985 אלון פרוכטר, במלאת חודש למלחמה: בית חדש נכתב לשיר "גורל אחד" של עפרה חזה, באתר כאן – תאגיד השידור הישראלי, 8 בנובמבר 2023 יוסי חרסונסקי, עפרה חזה – 14 שנה למותה, באתר yosmusic.com, ‏24 בפברואר 2014, בדיקה אחרונה ב־1 באוגוסט 2023 עמית קוטלר, גורל אחד: האזינו לשיר המחודש שנולד בשיתוף עם אל על, באתר passportnews.co.il, ‏9 בנובמבר 2023 חן והילדים אגם, גל וטל גולדשטיין-אלמוג חזרו הביתה - האב נדב והבת ים נרצחו, באתר כאן – תאגיד השידור הישראלי, 26 בנובמבר 2023